text: নাট বল্টু হলো বাংলা ভাষার কৌতুকধর্মী, হাস্যরসাত্নক ভারতীয় অ্যানিমেটেড টেলিভিশন ধারাবাহিক। ছোটদের জন্য নির্মিত পারিবারিক এই ধারাবাহিকটি ২০১৬ সাল থেকে নিয়মিতভাবে সনি আট টেলিভিশন চ্যানেলে প্রচারিত হয়।
  
  পটভূমি 
  নাট বল্টু ধারাবাহিক নাট এবং বল্টু নামের দুই শিশুর ঘটনা এবং কার্যকলাপের উপর ভিত্তি করে নির্মিত হয়েছে, যাদের বয়স প্রায় ১০ বছর। তারা দুইজন দুষ্টু, সেই সাথে একজন মোটা ও একজন চিকন যারা ভাল এবং খারাপ সময়ে একে অপরের পাশাপাশি থাকে। তারা সবসময় অন্যদের সমস্যা সমাধানের জন্য স্বেচ্ছাসেবক হিসেবে কাজ করে কিন্তু ব্যক্তিত্ব এবং অনন্য চিন্তার কারণে তারা সবসময়ই কিছু ঝামেলায় পড়ে। অবশেষে তাদের বন্ধুত্ব, সততা এবং বিশ্বাস সমস্যা সমাধানে সাহায্য করে।
  
  চরিত্রসমূহ 
   নাট – কেন্দ্রীয় চরিত্র, মোটা ও বুদ্ধিমান বালক।
   বল্টু – দ্বিতীয় কেন্দ্রীয় চরিত্র, চিকন ও নাটের বন্ধু।
   বড়বাবু – দাশপাড়া পুলিশ স্টেশনের ইন্সপেক্টর গোপী দারোগা।
   রেন্জ – রতন চচ্চরি, নাট-বল্টুর প্রতিদ্বন্দ্বী দলের প্রধান।
   হুলো – রেঞ্জের সহযোগী, নিজের আন্টির বাড়িতে থেকে দাশপাড়া স্কুলে পড়াশোনা করে।
   বেবলাই – রেঞ্জের সহযোগী
   চিমটি – নাট-বল্টুর মেয়ে বন্ধু, বড়বাবুর ভাগ্নি।
   করালি দাদু – অবসরপ্রাপ্ত উকিল
   মিত্তির আন্টি – হুলোর আন্টি
   কর্মকর্তা – দাশপাড়া ক্লাবের সভাপতি
   মুড়িলাল, কাকাতুয়া, কানু – চোর, যারা প্রতিবার চুরি করার পর নাট-বল্টুর কারণে ধরা পড়ে
  
  আরও দেখুন 
   মোটু পাতলু
   শিবা (কার্টুন)
   গোলমাল জুনিয়র
  
  তথ্যসূত্র
  
  বহিঃসংযোগ 
   
  
  বিষয়শ্রেণী:ভারতীয় অ্যানিমেটেড টেলিভিশন ধারাবাহিক
title: নাট বল্টু